Áform um breytingar á lögum um loftferðir nr. 60 / 1998 Samgöngu - og sveitarstjórnarráðuneytið Áform um lagasetningu Málefnasvið : Samgöngu - og fjarskiptamál Markaðseftirlit , neytendamál og stjórnsýsla atvinnumála Niðurstöður birtar Niðurstaða samráðs um áform um lagasetningu er sú að þær athugasemdir sem gerðar voru séu ekki þess efnis að þær leiði til breytinga á þeim áformum sem kynnt voru . Lutu tvær umsagnir að björgunar - og slökkvistörfum á flugvelli sem almennt er gert ráð fyrir að útfært verði í reglugerð en ekki sérstaklega fjallað um í frumvarpinu , utan þess að ráðgert er að styrkja heimild ráðherra til að setja reglugerð á því sviði . Þriðja umsögnin vék almennt að fyrirhuguðum áformum og var bent á að réttara væri að horfa til heildarendurskoðunar laganna í stað endurskoðunar einstakra kafla . Málið var opið til umsagnar í gáttinni á tímabilinu 18.06.2019 – 16.07.2019 . Umsagnir voru birtar jafnóðum og þær bárust . Skoða umsagnir . Unnið var úr þeim ábendingum og athugasemdum sem bárust og niðurstöður samráðsins birtar 13.01.2020 . Áformaðar lagabreytingar lúta fyrst og fremst að því að tryggja innleiðingu reglugerðar ( ESB ) 2018 / 1139 og afleiddra gerða í landsrétt fullnægjandi lagastoð í lögum um loftferðir nr. 60 / 1998 . Reyndar eru þær breytingar sem áformaðar eru á lögunum svo umfangsmiklar að réttara sé að horfa til heildarendurskoðunar en endurskoðun einstakra kafla . Félagið er tilbúið til að koma að þeirri vinnu ef óskað er . Landssamband slökkviliðs - og sjúkraflutningamanna hefur skoðanir á öryggis - og aðbúnaði sem tengist slökkvi - og björgunarþjónustu í þessari reglugerð . Landssamband hefur áhyggjur af því að mönnun sé ekki nægileg í fyrsta viðbragði og að reglugerðin sé nægilega skýr um hvernig þeir sem þurfa að vinna eftir henni ná að uppfylla öll markmið sín um slökkvi - og björgunarþjónustu . í viðhengi má finna bréf frá stjórn LSS sem formaður félagsins undirritar .